CELEX: C2007/042/27
Language: sk
Date: 2007-02-24 00:00:00
Title: Vec C-522/06: Žaloba podaná 22. decembra 2006 – Komisia Európskych spoločenstiev/Belgické kráľovstvo

24.2.2007   
            
            
               SK
            
            
               Úradný vestník Európskej únie
            
            
               C 42/16
            
         Žaloba podaná 22. decembra 2006 – Komisia Európskych spoločenstiev/Belgické kráľovstvo
   (Vec C-522/06)
   (2007/C 42/27)
   Jazyk konania: francúzština
   Účastníci konania
   
      Žalobkyňa: Komisia Európskych spoločenstiev (v zastúpení: A. Alcover San Pedro a B. Stromsky, splnomocnení zástupcovia)
   
      Žalovaný: Belgické kráľovstvo
   Návrhy žalobkyne
   
               —
            
            
               určiť, že Belgické kráľovstvo si tým, že nestanovilo minimálne kvalifikačné požiadavky pre príslušných pracovníkov pracujúcich v oblasti obnovy, recyklovania, rekultivácie a znehodnotenia kontrolovaných látok v súlade s článkom 16 ods. 5 nariadenia Európskeho parlamentu a Rady (ES) č. 2037/2000 z 29. júna 2000 o látkach, ktoré poškodzujú ozónovú vrstvu (1), a pokiaľ ide o región Valónsko tým, že neprijalo všetky vykonateľné preventívne opatrenia na zabránenie a minimalizáciu úniku kontrolovaných látok a nevykonávalo ročné kontroly na zistenie, či nedochádza k únikom v súlade s článkom 17 ods. 1 toho istého nariadenia, si nesplnilo povinnosti, ktoré mu vyplývajú z článku 16 ods. 5 a článku 17 ods. 1 tohto nariadenia,
            
         
               —
            
            
               zaviazať Belgické kráľovstvo na náhradu trov konania.
            
         Žalobné dôvody a hlavné tvrdenia
   Žalobkyňa na podporu svojej žaloby uvádza, že Belgické kráľovstvo na jednej strane nestanovilo minimálne kvalifikačné požiadavky pre príslušných pracovníkov pracujúcich v oblasti obnovy, recyklovania, rekultivácie a znehodnotenia kontrolovaných látok uvedených v článku 2 nariadenia, ktoré sa nachádzajú v chladiacich a klimatizačných zariadeniach, v tepelných čerpadlách, v protipožiarnych systémoch a hasiacich prístrojoch – s výnimkou hasiacich prístrojov obsahujúcich halón v regióne Brusel – hlavné mesto – a na druhej strane, pokiaľ ide o región Valónsko, neprijalo všetky vykonateľné preventívne opatrenia na zabránenie a minimalizáciu úniku kontrolovaných látok a nevykonávalo ročné kontroly na zistenie, či nedochádza k únikom.
   
      (1)  Ú. v. ES L 244, s. 1; Mim. vyd. 15/005, s. 190.